৩.৪। আমরা এর আগে দ্বিতীয় অংশে সুরা মমতাহানা’র প্রথম আয়াত বিশ্লেষণকালে দেখেছিলাম ঠিক এর বিপরীত মনোদশা। বিশ্বাসী তার শত্রুর জন্য অন্তরে বিশালায়তন মমতা লালন করে। কিন্তু নিরাপত্তার স্বার্থে সে তার মমতার কিছু অংশ লুক্কায়িত রাখে। মাঝে মাঝে সে নিজের নিরাপত্তার ক্ষতি করে তা প্রকাশ করে ফেলার ভুলটি করে বসে। বিশ্বাসীদের এই মনোদশার বিপরীত দশাসম্পন্ন মন তার মধ্যে বিদ্যমান বিশাল বিদ্বেষটি লুকিয়ে রাখে, ভ্রান্তিবশত বা অসতর্কতাবশত কিছু অংশ সে প্রকাশ করে ফেলে।